**З А П О В Е Д**



На основание чл. 68, ал. 2 от Закона за подпомагане на земеделските производители, Решение № 97 на Министерски съвет от 1 февруари 2023 г. за определяне на Управляващия орган на Стратегическия план за развитието на земеделието и селските райони на Република България за периода 2023 - 2027 г. и за изменение на Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд+, Кохезионния фонд, Европейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, фонд „Вътрешна сигурност”, фонд „Убежище и миграция“ и Инструмента за финансово подпомагане на управлението на границите и за визите като част от Фонда за интегрирано управление на границите за програмен период 2021 - 2027 г., и програмите за сътрудничество, в които Република България участва за програмен период 2021 - 2027 г., изменено и допълнено с решения № 272 и № 519 на Министерския съвет от 2022 г., Заповед № РД 09-44 от 20.01.2025 г. на министъра на земеделието и храните и одобрен доклад № ……………..………..….. на директор на дирекция „Развитие на селските райони“

**Н А Р Е Ж Д А М:**

І. Утвърждавам Насоки за кандидатстване по прием на заявления за подпомагане по Интервенция ІІ.Г.11 „Предотвратяване на щети по горите от горски пожари, природни бедствия и катастрофични събития“, включващи:

1. Условия за кандидатстване по прием на заявления за подпомагане по Интервенция ІІ.Г.11 „Предотвратяване на щети по горите от горски пожари, природни бедствия и катастрофични събития“ от Стратегическия план за развитие на земеделието и селските райони на Република България за периода 2023-2027 г., и приложенията към тях (Приложение № 1);

2. Условия за изпълнение на одобрени заявления за подпомагане по Интервенция ІІ.Г.11 „Предотвратяване на щети по горите от горски пожари, природни бедствия и катастрофични събития“ от Стратегическия план за развитие на земеделието и селските райони на Република България за периода 2023-2027 г., и приложенията към тях (Приложение № 2).

3. Определям период на прием на заявления за подпомагане по Интервенция І ІІ.Г.11 „Предотвратяване на щети по горите от горски пожари, природни бедствия и катастрофични събития“ от Стратегическия план за развитие на земеделието и селските райони на Република България за периода 2023-2027 г.” с начална дата 07.08.2025 г. и крайна дата 07.11.2025 г., 23:59 часа.

4. Кандидатите могат да искат разяснения във връзка с Условията за кандидатстване до 3 седмици след началната дата на приема по т. 3, но не по късно от 28.08.2025 г. включително. Исканията могат да се изпращат само чрез Системата за електронни услуги, като ясно се посочва наименованието на приема.

5. Крайният срок за публикуване на разясненията по отношение на Условията за кандидатстване е 10.09.2025 г.

ІІ. Документите по т. І да се публикуват в интернет страницата на Стратегическия план за развитие на земеделието и селските райони на Република България за периода 2023-2027 г. и в Системата за електронни услуги, не по-късно от 07.08.2025 г.

Настоящата заповед подлежи на оспорване пред Административен съд София-град в 14-дневен срок от публикуването ѝ в интернет страницата на Стратегическия план за развитие на земеделието и селските райони на Република България за периода 2023-2027 г. и в Системата за електронни услуги.

**РЪКОВОДИТЕЛ НА УПРАВЛЯВАЩИЯ ОРГАН НА**

**СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И**

**СЕЛСКИТЕ РАЙОНИ ЗА ПЕРИОДА 2023-2027 г.:**

